Nêrazîbîyayîşê vera weçînayîşê 10ê teşrîna verêne dewam kenê. Diyala de şar serê sibayî semedo ke weçînayîş de xîle ame kerdene vejîya kuçeyan.
Şaristanê Miqda yê herêma Diyala yê Başûrê Kurdîstanî de çalakîkeran serê rayîrê Beqube-Xaneqînî de verê trafîkî girewt.
Iraq û Başûrê Kurdîstanî de bi seyan kesan netîceyanê weçînayîşî rê îtîraz kerd. Netîceya weçînayîşî de partîya Lîderê Şîayî Muqteda Sadr ser kewtbi û 73 kursîyî vistbî destî.
